Diari Oficial de la Generalitat Valenciana


Sumari del DOGV 4882, del 12-11-2004 (2004/11443)

RESOLUCIÓ de 9 de novembre de 2004, de la consellera de Cooperació i Participació, per la qual amplia l'import global màxim per a l'any 2004 per a la concessió d'ajudes per a la modernització, l'actualització i la millora de les seus i instal·lacions dels centres valencians a l'exterior de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4882

Data del DOGV
:   12-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11673


Data del document
:   09-11-2004

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * associació
    * suport econòmic
    * relació cultural
    * cultura regional
    * societat sense fins de lucre
    * ajuda pública

RESOLUCIÓ de 9 de novembre de 2004, de la consellera de Cooperació i Participació, per la qual amplia l'import global màxim per a l'any 2004 per a la concessió d'ajudes per a la modernització, l'actualització i la millora de les seus i instal·lacions dels centres valencians a l'exterior de la Comunitat Valenciana. [2004/A11464]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat, exigix que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a elles. Estos extrems depenen de la llei anual de pressupostos, en estos moments, la Llei 17/2003, de 30 de desembre, de Pressupostos de la Generalitat per a l'exercici 2004 (DOGV núm. 4661, de 31.12.2003).
  
L'Orde de 9 de març de 2004, de la Conselleria de Presidència, per la qual es regulen i convoquen ajudes per als centres valencians a l'exterior de la Comunitat Valenciana (DOGV núm. 4.713, de 16.03.2004), va establir els imports globals màxims de les ajudes.
  
L'import global màxim destinat al finançament de les ajudes per a modernització, actualització i millora de les seus i instal·lacions dels centres valencians a l'exterior ha estat ampliat, amb la qual cosa cal publicar-ne el nou import.
  
En virtut de la Resolució de 2 de novembre de 2004, del president de la Generalitat, per la qual es deleguen determinades atribucions en distints òrgans de la Presidència de la Generalitat (DOGV núm. 4.878, de 08.11.2004), resolc:
  
Primer
  
Per a l'exercici 2004 ampliar l'import global màxim per a la concessió d'ajudes per a la modernització, l'actualització i la millora de les seus i instal·lacions dels centres valencians a l'exterior de la Comunitat Valenciana, en la línia pressupostària següent:
  
Codi línia: T2398000, «Ajudes a centres valencians a l'exterior».
  
S'incrementa en 18.000 euros, resultant un import global màxim de 180.300 euros.
  
Segon
  
Ampliar el termini establit per a la justificació de les ajudes en la base huitena punt 2 de l'Orde de 9 de març de 2004, de la Conselleria de Presidència, per la qual es regulen i convoquen ajudes per als centres valencians a l'exterior de la Comunitat Valenciana.
  
S'establix com a termini màxim de justificació d'estes ajudes el 30 de novembre de 2004.